  Виталий Пронин Тодмо луизы географияя, литературая, информатикая ЕГЭ-лэн йылпумъянъёсыз. 23 адями экзамензэ 100 баллы сётӥз.  Кылем арын ЕГЭ-зэс 100 баллы огъя 48 дышетскись сётӥз.Географиен ЕГЭ одӥг но янгыштэк гожтӥз 3 адями. Со Ижысь 40-тӥ  номеро школаысь, Пичи Пургалась 1-тӥ номеро школаысь пиналъёс но азьвыл аръёсы дышетсконзэ быдтэм мурт, со Санкт-Петербургысь вуэмын. Литератураен 100 баллы экзамензэ сётӥзы 13 адямиос, огез соос пӧлысь школаез азьвыл аръёсы йылпумъямын. Асьсэ дышетскисёсыныз данъяськыны быгатозы Ижысь К. Герд нимо гимназия,  Гуманитарной лицей, 25-тӥ номеро лингвистической лицей, 11-тӥ, 57-тӥ, 68-тӥ, 74-тӥ номеро школаос,  озьы ик Воткинскысь лицей,  Можгалась 8-тӥ номеро гимназия, Сарапулысь 21-тӥ номеро школа, Кияса ёросысь Лутоха гуртысь, Яр ёросысь Пудем черкогуртысь школаос но  Якшур-Бӧдьялась гимназия.  Информатикаез 100 баллы тодэ 7 дышетскись. Со Ижысь 29-тӥ номер экономико-математической, естественно-гуманитарной, 24-тӥ, 41-тӥ номеро, 68-тӥ номеро гуманитарно-юридической лицейёсысь, элькун лицей-интернатысь пиналъёс.  Вераны кулэ, кылем арын ЕГЭ-зэс 100 баллы огъя 48 дышетскись сётӥз. Мария Петрова Теги: ЕГЭ пиналъёс  